Pukekohe – uiereeks trap diep spore | Seminis
Pukekohe – uiereeks trap diep spore
Seminis het ‘n volledige intermediere dag-uiereeks wat as die Pukekohe-reeks bekend staan en uitstekend in die Wes-Kaa...
Seminis het ‘n volledige intermediere dag-uiereeks wat as die Pukekohe-reeks bekend staan en uitstekend in die Wes-Kaap en omliggende streke vaar. Die naam is afgelei van die dorpie Pukekohe in Nieu-Seeland, waar die eerste teler die reeks begin het. Die hoofteelprogram is steeds daar gelee.
EPLK EN RPLK is oopbestuifde varieteite. Die F1-basters is hoofsaaklik geteel om latere aanplantings aan te vul. Die uie presteer die beste tussen 30 en 40 breedtegraad in hul onderskeie verplanttye. In die Wes-Kaap word nog van saailinge gebruik gemaak en die saaitye verskil van kwekery tot kwekery.
Saailinge neem tussen 12 en 20 weke tot uitplanttyd. Die breedtegraad van Pukekohe NZ is 37 grade en die Koue Bokkeveld is 32 grade.
Agt varieteite is beskikbaar waarvan twee ook in die Noord-Kaap bemark word. Die belangrikste bemarkingsgebied is in die Koue Bokkeveld en omliggende streke
Ayoba (F1): Die vroegste intermediere dag-ui in die reeks met mooi eenvormige ronde bolle, uitstekende kleur en skutblare. Ayoba kan tot vier maande opgeberg word. Die varieteit stel die kweker in staat om vroeg aan die mark te lewer. Dit kan ook in die Noord-Kaap verbou word.
Advance (OP): Ayoba het hierdie varieteit vervang, maar dit word nog met groot welslae in die Noord-Kaap geplant. Dit is die tweede vroegste varieteit in die reeks en het goeie skutblare en ‘n uitstekende weerstand teen saadskiet. Die ui kan 4 tot 5 maande opgeberg word en word in die Wes-Kaap geplant.
EPLK (OP): Hierdie varieteit word met groot welslae in die Koue Bokkeveld geplant en kan tot nege maande opgeberg word. Dit is ‘n staatmaker as kwekers wil uitvoer. Die opbrengs, kwaliteit en skutblare is uitstekend.
Perez (F1): Die varieteit het ‘n baie hoe opbrengspotensiaal (die hoogste in die reeks) en het baie eenvormige bolle met ‘n mooi blink kleur. Dit het ‘n baie hoe eerstegraadse uitpakpersentasie en word net na EPLK geoes. Perez kan ses maande lank opgeberg word.
RPLK (OP): Dit is die standaard-varieteit om in die middelste tydgleuf te plant. Net soos EPLK word dit met groot welslae in die Koue Bokkeveld geplant en die opbrengs, kwaliteit en skutblare is uitstekend en dit kan tot nege maande opgeberg word